Afvigelse fra Kommuneplan og dispensation fra byplanvedtægt i.f.b. med 
udvidelse af SHELL tank, [adresse]. [adresse] 42, Kalundborg 
Sagsfremstilling 
10.    Afvigelse fra Kommuneplan og dispensation fra byplanvedtægt i.f.b. med udvidelse af 
SHELL tank, [adresse]. [adresse] 42, Kalundborg  
                                                                                                                        Åbent 
Sagsnr.: 326-2014-92240       J.nr.: 01.02.00            Michala Møller.: 326-2014-126872 
  
[adresse] 
Teknik og Miljø har modtaget en anmodning om afklaring af planmæssige forhold vedr. om- og tilbygning til 
forretningslokalerne på [adresse] beliggende [adresse]. [adresse] 42. Det påtænkte byggeri ønskes opført i 
samme stil som den nuværende kioskbygning og skal omfatte lager, udvidelse af kioskarealet og forbedrede 
personalefaciliteter/kontor. Tilbygningernes areal vil være ca. 115 m2. (se bilag 1). Salget fra forretningen omfatter 
brændstof og lignende autorelaterede varer, samt diverse varer til køreturen som hotdog, slik, smurte rundstykker, 
kaffe, vand o.lign.   
  
Ejendommen er omfattet af bestemmelserne i Partiel Byplan nr. 1, Industri og Boligområde syd for [adresse]. 
Nana Skov, hvoraf det fremgår af § 6, at bebyggelse mod bl.a. [adresse]. [adresse] skal opføres som sluttet 
randbebyggelse. Det ansøgte forudsætter derfor dispensation fra Byplanens bestemmelser. (se bilag 2)) 
  
Historisk har Kalundborg Kommune ved tinglyst deklaration fra 1964 forpligtiget ejer til at fjerne tankanlægget eller 
indpasse det i en sluttet randbebyggelse "når byens udvikling, efter byrådets skøn, gør gennemførelse af 
byplanens bestemmelser ønskelig, alt dog tidligst efter en periode på 15 år fra den 20. juni 1962 at regne." 
  
Af kommuneplanens rammebestemmelse fremgår bl.a. at der i området "skal sigtes mod boligorienteret udvikling 
og bedre boligkvaliteter, hvor det er tiltrængt. Butiks- og serviceareal skal ikke forøges, men ses gerne reduceret, 
f.eks. ved boligbyggeri på arealet med det nuværende Shell-tankanlæg." Da det påtænkte byggeri medfører en 
forøgelse af det nuværende Shell-tankanlægs butiksareal, vil en gennemførelse af dette være en afvigelse fra 
kommuneplanens rammebestemmelse, hvilket kræver kommunalbestyrelsens stillingtagen. 
  
Teknik og Miljø vurderer at en udvidelse af det eksisterende erhverv på ejendommen i et så begrænset omfang som 
det ønskede, næppe vil forringe kommuneplanens intentioner for en udvikling i området som helhed, såfremt 
afvigelsen tillades. 
  
Alternativt fastholdes intentionen om en sluttet randbebyggelse langs [adresse]. [adresse], som også skitseret i vision 
for udvikling og fornyelse i en del af [adresse], Fokusområde 3. (Se bilag 3) 
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og Miljøchefen indstiller at skitseprojekt om påtænkt byggeri udsendes i 2 ugers høring forud for afgørelse i 
forhold til afvigelse fra kommuneplantillæg og dispensation fra Partiel Byplan nr. 1. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
Direktionens møde den 27. maj 2014: 
Direktionen vedtog at anbefale teknik- og miljøchefens indstilling. 
  
Bilag 
  
  
  
  
  
Teknik- og Miljøudvalgets møde den 2. juni 2014: 
Udvalget vedtog at anbefale direktionens indstilling. 
Bilag 1 - Forespørgsel vedr. om- og tilbygning af [adresse] 
beliggende [adresse]. [adresse] 42 i Kalundborg 
326-2014-126846 
Bilag 2 - Partiel Byplan nr. 1. 
326-2014-144426 
Bilag 3 - Vision. Udvikling og fornyelse i en del af kalundborg 
Midtby.pdf 
326-2014-144598 
